Osmund Ueland

Osmund Ueland (født 27. september 1947 i Stavanger) er en norsk ingeniør og næringslivsleder. Han er tidligere konsernsjef i Norges Statsbaner, senere NSB BA og Jernbaneverket.

Ueland var arbeidende styreleder i kunnskapsprosjektet Inspiria Science Center AS i Østfold i perioden 2007 til 2012. Han har også vært daglig leder i Styreutvikling Østfold 2006-2010. Han var styreleder i Info Consensus AS i Sarpsborg i 6 år til juli 2014 og styreleder i TeamWork OU AS 2012-2014.  

Ueland er styreleder og hovedaksjonær i Glommabanen AS. Han er også styremedlem i IV Group AS med selskaper i Trøndelag og Kina og har vært styreleder i  Næringshagen Østfold.-Ueland går av som styreleder i Næringshagen Østfold  - Sarpsborg Arbeiderblad 27. april 20172027

Ueland er også engasjert i frivillig arbeid innen  kulturbygging, strategi, kommunikasjon og godt styrearbeid på et senter for hjemløse jenter i Tanzania (IOP). Han er også styreleder for Busvasstølan sti- og løypelag i Hallingdal.

Ueland var konsernsjef i NSB 1995–2000, men måtte forlate NSB 29. juni 2000 etter at han var blitt avsatt av NSBs styre.Ueland fikk sparken i NSB - 29. juni 2000Ueland var adm. direktør for NSB Gardermobanen i 1994–1995, direktør i Lillehammer Olympiske Organisasjonskomite 1990–1994 og hadde før det ansvaret for utbygging av byggetrinn II på Aker Brygge gjennom Aker Eiendom. Han hadde sentrale lederstillinger i Aker Verdal i perioden 1978 til 1986, først som teknisk sjef og de siste årene som prosjektdirektør. Han var med på Condeep tiden i Aker i Stavanger fra 1975 til 1978, først som planlegger og de siste år som produksjonssjef og prosjektleder. Ueland startet sin karriere som konstruktør og senere produksjonssjef i Bever-Pack i Oslo 1970-1975.

Ueland er utdannet maskiningeniør fra Møre og Romsdal tekniske skole i 1969.

 Referanser 

Kategori:Norske konsernsjefer
Kategori:Norske maskiningeniører
Kategori:Personer tilknyttet Norges Statsbaner
Kategori:Fødsler i 1947
Kategori:Personer tilknyttet Vy
Kategori:Personer fra Stavanger kommune